Iktatószám: KGO/154-28/2016.

Napirend sorszáma:

**Előterjesztés**

**Hévíz Város Önkormányzat Képviselő-testületének**

**2016. szeptember 1-jei, nyilvános ülésére**

**Tárgy:** Hévíz Város Önkormányzat 2016. évi költségvetéséről szóló 2/2016. (I. 29.) rendelet módosítása

**Az előterjesztő:** Papp Gábor polgármester

**Készítette:** Kondákorné Farkas Erika Közgazdasági Osztály

**Megtárgyalta:** Jogi- Ügyrendi, Szociális Bizottság,

Oktatási, Kulturális és Sport Bizottság,

Pénzügyi, Turisztikai és Városfejlesztési Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

Polgármester

**I.**

**BEVEZETŐ**

Az államháztartásról szóló 2011. évi CXCV. törvény (továbbiakban Áht.) 34. § (1) bekezdése alapján a helyi önkormányzat költségvetési rendeletében megjelenő bevételek és kiadások módosításáról, a kiadási előirányzatok közötti átcsoportosításról - (2) és (3) bekezdésben meghatározott kivétellel – a képviselő-testület dönt.

A helyi önkormányzat költségvetési rendelete lehetővé teheti a polgármester számára a helyi önkormányzat bevételeinek és kiadásainak módosítását és a kiadási előirányzatok közötti átcsoportosítást.

Az Áht. 34. § (4) bekezdés szerint a képviselő-testület a (2) és (3) bekezdés szerinti előirányzat-módosítás, előirányzat-átcsoportosítás átvezetéseként - az első negyedév kivételével – negyedévenként, a döntése szerinti időpontokban, de legkésőbb az éves költségvetési beszámoló elkészítésének határidejéig, december 31-i hatállyalmódosítja költségvetési rendeletét.

Ha évközben az Országgyűlés, a helyi önkormányzatot érintő módon a támogatások előirányzatait zárolja, azokat csökkenti, törli, akkor az intézkedés kihirdetését követően haladéktalanul a képviselő-testület elé kell terjeszteni a költségvetési rendelet módosítását.

A (3) bekezdés szerint a helyi önkormányzati költségvetési szerv bevételi és kiadási előirányzatai – a Kormány rendeletében meghatározott esetben – a helyi önkormányzati költségvetési szerv saját hatáskörében módosíthatóak, kiadási előirányzatok egymás között átcsoportosíthatók.

Hévíz Város Önkormányzat 2016. évi költségvetéséről szóló 2/2016. (I. 29.) rendelet módosítása – az állami támogatás összegének módosulása, az államháztartáson belülről és kívülről átvett, az államháztartáson belülre és kívülre átadott pénzeszköz előirányzott összegének módosulása, a működési bevételek előirányzott összegének korrigálása, a működési kiadások előirányzatának módosítása, a felhalmozási kiadási előirányzatok módosítása, előző évi maradvány előirányzatának módosítása, valamint a Képviselő-testületi döntések költségvetési rendeleten való átvezetése miatt – vált szükségessé.

**II.**

**BEVÉTELEK**

Az önkormányzat és intézményei bevételi főösszege jelen rendelet módosítás hatására 80.332 ezer Ft-tal változik.

A ***működési pénzforgalmi bevételek*** előirányzata24.290 ezer Ft-tal emelkedik.

Az **önkormányzatnál** bevételi előirányzata 62.770 ezer forinttal emelkedik, ezen belül a működési pénzforgalmi bevételi előirányzat 23.233 ezer Ft-tal növekszik.

8.015 ezer Ft-tal nő az *önkormányzat - államháztartáson belüli - működési támogatásainak*összege.

3.841 ezer forinttal nő a *gyermekjóléti és gyermekétkeztetési feladatok ellátására kapott állami támogatások* előirányzata.

Az áprilisi rendelet módosítás során téves információ szerint, a kiegészítő támogatások előirányzata közé soroltuk a szociális ágazatban dolgozók részére kifizetésre kerülő 2016. január – március havi kiegészítő pótlék összegét, 2.052 ezer forintot. Jelen rendeletmódosítás során ezt korrigáltuk. Az április – július havi szociális ágazati kiegészítő pótlék is folyósításra került, összesen 1.789 ezer Ft összegben. Ez az összeg tovább növeli agyermekjóléti és gyermekétkeztetési feladatok ellátására kapott állami támogatások előirányzata. A szociális intézmény eredeti költségvetésének készítésekor a fizetendő személyi juttatások összege tervezésénél már figyelembe vették a szociális ágazati pótlék, illetve az azt kiegészítő pótlék összegét. Az eredeti költségvetés saját forrásból biztosította a kiadások fedezetét. Az állami támogatás a saját erőt fenti összegben kiváltja. Így az e címen kapott támogatás az általános tartalék összegét növeli.

234 ezer forinttal nő a *települési önkormányzatok kulturális feladatainak támogatása*. Ez a könyvtári célú érdekeltségnövelő támogatás összege, melyet a tavalyi könyvtári állománygyarapításra fordított összeg alapján ítéltek meg önkormányzatunk számára. A támogatás a nyilvános könyvtár állománygyarapítására és a nyilvános könyvtár technikai, informatikai, műszaki eszközeinek, berendezési tárgyainak gyarapítására fordítható. A nyilvános könyvtár technikai, informatikai, műszaki eszközeinek, berendezési tárgyainak beszerzésére fordított összeg nem haladhatja meg a teljes támogatás 30 %-át.

*Emelkedik a működési célú és kiegészítő támogatások* előirányzata 1.382 ezer forint összeggel. Az eredeti költségvetésben a fejezeti kezelésű pénzeszköz átvételek között a 2016. évi bérkompenzáció támogatásának összege már tervezésre került. A MÁK értesítése alapján 3.434 ezer Ft a 2016. március - június havi bérkompenzáció összege átcsoportosításra kerül a működési célú és kiegészítő támogatások előirányzata közé. (Ezt az összeget korrigálja a fentiekben már említett 2.052 e Ft korrekció.)

2.558 ezer Ft a 2015. évi *állami támogatás elszámolásból származó bevétel* összege.

2015. évi zárszámadás során elvégzett, a helyi önkormányzatok általános működéséhez és ágazati feladataihoz kapcsolódó támogatások elszámolása alapján további 2.558 ezer Ft támogatás illeti meg önkormányzatunkat. A támogatás-különbözet a szociális, gyerekjóléti és gyermekétkeztetési feladatok támogatásánál keletkezett. Ezen belül - a mutatószámok szerint - a szociális étkeztetés, a házi segítségnyújtás, az időskorúak nappali intézményi ellátása, a bölcsődei ellátás és a gyermekétkeztetéssel kapcsolatos feladatoknál jár több támogatás, mint a múlt évben évközben folyósított összeg.

Az *egyéb működési célú támogatások államháztartáson belülről* kapott bevételeinek előirányzata 15.131 ezer Ft-tal növekszik.

14.839 ezer forinttal növekszik a *fejezeti kezelésű pénzeszköz átvétel* összege.

Az eredeti költségvetésben, a költségvetési szerveknél foglalkoztatottak 2016. évi bérkompenzációjára tervezett előirányzat 3.434 ezer forinttal csökken, mely összeg átcsoportosításra kerül a kiegészítő állami támogatások közé.

Az eredeti költségvetésben nyári gyermekétkeztetésre tervezett 455 ezer Ft előirányzat megszüntetésre kerül. 2016. évben megváltozott a korábbi években kialakult nyári gyermekétkeztetési támogatási rendszer. 2016. évben, a helyi önkormányzatok általános működéséhez és ágazati feladataihoz kapcsolódó támogatások között kialakításra került a szünidei gyermekétkeztetés támogatása. A hátrányos és halmozottan hátrányos helyzetű, rendszeres gyermekvédelmi kedvezményben részesülő gyermekek - őszi, téli, tavaszi és nyári - szünidei étkeztetését finanszírozza az állam a köznevelési törvényben meghatározott napokon. 2016. évben a szünidei gyermekétkeztetés támogatása nem itt, hanem az önkormányzat államháztartáson belüli működési támogatásai előirányzata között jelenik meg.

18.738 ezer Ft az ”Európa a polgárokért” című elnyert határokon átívelő pályázat kifolyósított előlege. Az elnyert támogatás teljes összege 150 ezer €, melyből 40%, azaz 60 ezer € az önkormányzat részére utalt előleg.

*Elkülönített állami pénzalaptól átvett támogatás* előirányzata 282 ezer Ft összegben kialakításra kerül.

A Zala Megyei Kormányhivatal Keszthelyi Járási Hivatalával kötött hatósági szerződés szerint önkormányzatunk 282 ezer forint támogatásban részesül „a nyári diákmunka program” keretében. A támogatás fedezi 2-2 fő diák, 1-1 havi munkabérét és annak közterhét.

*Közhatalmi bevételek* előirányzata nem változik. A költségvetés egyensúlya érdekében 4.081 ezer Ft átcsoportosítás szükséges a kötelező és nem kötelező bevételi előirányzatok között, mely az idegenforgalmi adó bevétel előirányzatát érinti.

*Működési bevételek* előirányzata 73 ezer Ft-tal emelkedik.

A felhalmozási bevételt jelentő bevételek Áfa vonzata működési bevételként jelenik meg az önkormányzat könyvvezetésében. Két bevétel keletkezett, mely az eredeti költségvetésben nem volt tervezve. Ilyen: Kölcsey utcai nyilvános WC felújítása miatt a Hévíz Gyógyfürdő Korháztól évente kapott ellentételezés Áfa része, 289 ezer Ft.

2 db várakozóhely-megváltás visszatérítéshez kapcsolódó Áfa, 216 ezer Ft-tal csökkenti a működési bevételek előirányzatát.

***Felhalmozási pénzforgalmi bevételek:***

Az önkormányzat és intézményei felhalmozási pénzforgalmi bevételi előirányzata 2.328 ezer Ft-tal módosul.

328 ezer forinttal nő az **Önkormányzat**nál felhalmozási pénzforgalmi bevétele.

1.731 ezer forinttal csökken a *tárgyi eszköz értékesítés bevétele*. Ezen belül:

269 ezer Ft-tal növekszik az *ingatlanértékesítés* bevétele, melyet ellentétes hatások alakítanak. 1.069 ezer Ft a Kölcsey utcai nyilvános WC felújítása miatt a Gyógyfürdő Korház által fizetett tárgyévi ellentételezés nettó összege. 800 ezer Ft, két várakozóhely megváltás visszafizetésének nettó összege. A Petőfi utcai ingatlan átalakítása – bíróság által felülvizsgált döntés alapján – meghiúsult. Az ügyfél jogi képviselője útján kérte a várakozóhely megváltás visszautalását.

2.000 e Ft-tal csökken a *gépjármű értékesítés* bevétele. Az áprilisi rendeletmódosítás során tévesen az önkormányzat felhalmozási bevételi előirányzatát növelte az értékesítés bevétele. A bevétel a Polgármesteri Hivatalt illeti meg.

2.059 ezer forinttal emelkedik *az államháztartáson belülről származó felhalmozási célú támogatások* előirányzata.

Két pályázat elszámolása során keletkezett az önkormányzatnak járó támogatáskülönbözet. Ezek:

Bibó István Gimnázium és Szakközépiskola épületenergetikai korszerűsítése, KEOP-5.5.0/B/12-2013-0116 azonosítószámú projekt esetében 2.053 ezer Ft.

Illyés Gyula Általános Iskola és Művészeti Iskola épületenergetikai korszerűsítését célzó pályázat, melynek azonosítószáma KEOP-5.7.0/2015-077. Utóbbi esetben a még kiutalt támogatás 6 ezer Ft.

***Finanszírozási célú bevételek:***

Finanszírozási bevételek előirányzata önkormányzat és intézményei szintjén 53.714 ezer Ft-tal növekszik.

Az **Önkormányzat** esetében a finanszírozási bevételek előirányzata 39.209 ezer Ft-tal emelkedik.

Módosításra kerül az *előző évi maradvány igénybevétele* előirányzat. Egyrészt csökkentésre kerül 300.000 ezer Ft-tal, mely összeg nem ezen a soron, hanem a *betétek megszüntetése* rovaton kerül kimutatásra.

Ugyanakkor a képviselő-testület által elfogadott, a 2015. évi gazdálkodás zárszámadásról szóló 17/2016. (V. 27.) számú önkormányzati rendeletnek megfelelően, módosítás szükséges a maradvány igénybevételére előirányzott összegben. A rendelet szerint a maradvány igénybevétel összegét 39.209 ezer Ft-tal szükséges megemelni.

**Intézmények:**

Valamennyi intézmény esetében finanszírozási bevételként jelenik meg a 2016. I. félévi jutalomként átadott irányító szervi támogatás, illetve a 2015. évi zárszámadás keretében elfogadott maradvány 2016. évi igénybevétele.

**Polgármesteri Hivatal:**

***Felhalmozási pénzforgalmi bevételi előirányzata:***.

A Képviselő-testület 53/2016. (III. 1.) határozata alapján kialakításra kerül az *egyéb tárgyi eszköz értékesítés* előirányzata. 2.000 ezer forint a Ford Transit Tourneo *gépjármű értékesítés*ből származó bevétel.

***Finanszírozási bevételek előirányzata*** 6.039 ezer Ft-tal emelkedik.

10.469 ezer Ft a 2015. évi *maradvány* összege. Ebből 10.169 ezer Ft elvonásra került. Ez fedezi a Kisfaludy utca nyugati oldali járda rekonstrukció kiadásait.

Jutalom címén kapott *működési célú irányító szervi támogatás* összege 7.739 ezer Ft.

A felhalmozási bevétellel párhuzamosan 2.000 ezer forinttal csökken a *felhalmozási célú irányító szervi támogatás* előirányzata.

**GAMESZ:**

Az intézmény **bevételi előirányzata** 10.782 ezer Ft-tal emelkedik.

1.017 ezer Ft-tal nőa ***működési pénzforgalmi bevétel*** tervezett összege.

Az *Áht-n belülről származó egyéb működési célú pénzeszköz átvétel* előirányzatát növeli a Zala Megyei Kormányhivatal Munkaügyi Központjától, közfoglalkoztatási szerződéssel alkalmazottak támogatására kapott összeg.

***Finanszírozási bevételek*** előirányzata 9.765 ezer Ft-tal emelkedik. Múlt évi maradvány igénybevétele 1.011 ezer Ft.

Jutalom címén kapott *működési célú irányító szervi támogatás* összege 8.754 ezer Ft.

**Brunszvik Teréz Napközi Otthonos Óvoda:**

Az intézmény **bevételi előirányzata** 4.138 ezer Ft-tal emelkedik, melyből a *működési bevétel* 10 ezer Ft. A működési bevétel a fel nem használt Szép-kártya visszaváltásából képződött.

***Finanszírozási bevételek*** előirányzata 4.141 ezer Ft-tal emelkedik. Múlt évi maradvány igénybevétele 13 ezer Ft.

Jutalom címén kapott *működési célú irányító szervi támogatás* összege 4.128 ezer Ft.

**Gróf I. Festetics György Művelődési Központ:**

Az intézmény bevételi előirányzata6.413 ezer forinttal megemelésre kerül.

A ***működési bevételi előirányzata***30 ezer Ft-tal módosul. Ez a Bakonyerdő Zrt-től átvett működési célú támogatás.

***Finanszírozási bevételek*** előirányzata 6.383 ezer Ft-tal emelkedik. Múlt évi maradvány igénybevétele 1.702 ezer Ft, melyből a vállalkozási maradvány 142 ezer Ft.

A *működési célú irányító szervi támogatás* összege 3.691ezer Ft.

*Felhalmozási célú* *irányító szervi támogatás* összege 990 ezer Ft

**TASZII:**

A szociális intézmény **bevételi előirányzata** 3.997 ezer Ft-tal növekszik.

Ezzel az összeggel módosul a ***finanszírozási bevételi előirányzata.***

Múlt évi maradvány igénybevétele 1.310 ezer Ft.

A *működési célú irányító szervi támogatás* összege 2.687 ezer Ft.

5.671 ezer Ft a jutalom címén kapott intézményfinanszírozás összege és 2.984 ezer Ft a Honvéd utcai fürdőszoba felújítás fenntartóhoz csoportosítása miatti elvonás összege.

**III.**

**KIADÁSOK**

Az önkormányzat és intézményei kiadási előirányzatának főösszege – azonosan a bevételi főösszeggel – 80.332 ezer Ft-tal módosul.

A ***működési pénzforgalmi kiadások*** kiemelt előirányzatának tervezett összege önkormányzat és intézményei esetében 60.264 ezer Ft-tal emelkedik.

**Önkormányzat**

Az önkormányzat kiadásainak előirányzata 62.770 ezer Ft-tal emelkedik.

Ezen belül a ***működési pénzforgalmi kiadások***előirányzata 27.872 ezer Ft-tal növekszik.

A *személyi juttatások* előirányzata 888 ezer Ft-tal, a *munkaadót terhelő járulékok és a szociális hozzájárulási adó* előirányzata 147 ezer Ft-tal csökken.

Növekszik mindkét előirányzat - a Képviselő-testület 114/2016. (IV. 28.) számú határozata szerint - a 2016. I. félévi jutalom összegével, 397 ezer illetve 107 ezer Ft-tal.

Módosítja az előirányzott összeget a „Nyári diákmunka” kiadása, melynek hatására a személyi juttatások előirányzata 222 e Ft-tal, a szociális hozzájárulási adó előirányzata 60 ezer Ft-tal emelkedik.

Több, a polgármesteri hatáskörben felhasználható céltartaléknál ismertetésre kerülő támogatás, díj, ajándék belépőjegy és ajándék utalvány 749 ezer forinttal növeli a személyi juttatások és 295 ezer forinttal növeli a munkaadót terhelő jutalék előirányzatát.

Több esetben a személyi juttatások és a munkaadót terhelő elvonás előirányzata terhére elvégzett átcsoportosítás biztosítja a megnövekedett dologi kiadás előirányzatát.

Az önkormányzat *dologi kiadások* előirányzata 120.394 ezer Ft-tal emelkedik.

A Képviselő-testület 109/2016. (IV. 22.) határozatával döntött arról, hogy az önkormányzat a „Társadalmi és környezeti szempontból fenntartható turizmusfejlesztés”megnevezésű pályázati kiíráson, „Kultúrbarangolás Hévízen” című pályázattal indulni kíván. A pályázat előkészítésével, program és engedélyes tervének elkészítésével kapcsolatos kiadásokra 4.826 ezer Ft-ot az általános tartalékból biztosít.

A Képviselő-testület 136/2016. (V. 26.) határozatával a Hévíz Nonprofit Tv Kft részéra közszolgálati televízió-szolgáltatás feladatainak elvégzéséhez 930 ezer Ft többlettámogatást biztosított.

A Képviselő-testület 167/2016. (VI. 17.) határozatával döntött arról, hogy a június 5-i rendkívüli felhőszakadás okozta károk enyhítésére vis maior pályázatot kell benyújtani. A pályázathoz szükséges szakértői szakvélemény elkészítésére 1.702 ezer Ft-ot különít el, a testületi hatáskörben felhasználható tartalék terhére.

18.718 ezer Ft-tal növeli a dologi kiadások előirányzatát az „Európa a polgárokért” pályázat megvalósításával kapcsolatos kiadás.

19.500 ezer Ft-tal szükséges megemelni a jogi tanácsadással kapcsolatos dologi előirányzatot. Az átcsoportosítás - az államháztartáson belüli pénzeszköz átadás között szerepeltetett - jogvitás esetekre tervezett kötelezettségvállalás előirányzatát terheli.

Több beruházás megvalósítása során működési kiadás is képződik, amennyiben a felhalmozási előirányzat engedi ezekre a dologi kiadásokra a beruházás kiadási előirányzatából csoportosítunk át. Ilyenek:

* Kisfaludy utca déli felének felújítása; Fortuna utca és Dombi sétány felújítása, valamint az Egregyi temetőkápolna állagmegóvási munkái fordított Áfá-jára, összesen 17.884 ezer Ft összegű az átcsoportosítás.
* Közlekedés fejlesztés TOP 3.1.1-15 pályázat előkészítésével kapcsolatos működési kiadásokra a III. 5. Buszpályaudvar áttelepítésével kapcsolatos felhalmozási kiadására tervezett előirányzatból átcsoportosított összeg 3.556 ezer Ft.
* Pályázat előkészítésével kapcsolatos működési kiadásokra átcsoportosítunk a III.6. Gyógyhelyi főtér kialakítására tervezett felhalmozási előirányzatból 4.445 ezer Ft-ot.
* III.16. Nagyparkoló zöldterületének és közlekedési területeinek megújítására tervezett felhalmozási előirányzatból szükséges átcsoportosítani 7.074 ezer Ft, a pályázat előkészítésével kapcsolatos működési kiadásokra.
* III. 17. Lőtér területének fejlesztésére tervezett beruházási előirányzatból átcsoportosítunk 6.808 ezer Ft előirányzatot, dologi kiadásokra.
* III.15. Hévízi piac infrastruktúra fejlesztésre tervezett 12.500 ezer Ft felhalmozási kiadás átcsoportosításra kerül a dologi kiadások közé.

Több esetben az általános tartalék terhére lehet megemelni a szükséges dologi kiadások előirányzatát. Például: az Egregyi projekt még áthúzódó dologi kiadásai előirányzatát 1.287 ezer Ft–tal kell kialakítani; 2016. június 5-i vis maior káreseménnyel kapcsolatos pályázat önkormányzatot terhelő 30 %-os önrész, dologi kiadások között megjelenő összegére 3.154 e Ft-ot, ezentúl a fertőtlenítés és szakértői díj további 70%-os része 2.208 ezer Ft szükséges megelőlegezni. Utóbbi az állami támogatás megérkezését követően visszapótlásra kerül az általános tartalékba.

Dologi kiadásokon belül sok esetben szükséges a tervezési alapegységek közötti átcsoportosítás. Ezek az átcsoportosítások összegében nem módosítják a kiemelt előirányzatot.

18.900 ezer forinttal csökken az *Államháztartáson belüli működési pénzeszköz átadás* előirányzata.

A dologi kiadásoknál már jeleztük, hogy ügyvédi megbízási díjra 19.050 ezer Ft átcsoportosítása szükséges. Az átcsoportosítás azállamháztartáson belüli működési pénzeszköz átadás között szereplő „Jogvitás esetekre” kialakított kötelezettségvállalás mindkét előirányzatát arányosan terheli.

„Polgármesteri keretből” 150 ezer Ft-tal támogatja az önkormányzat a Zala Megyei Katasztrófa védelmi Igazgatóságot.

16.193 ezer forinttal csökken az *Államháztartáson kívüli működési célú* *pénzeszköz átadás* előirányzata.

Átcsoportosításra kerül a Hévíz Turisztikai Desztinációs Menedzsment Egyesület részére, egyéb szálláshelyek minőségfejlesztési támogatásra átadott 16.000 ezer Ft. A Támogatási megállapodás szerint a pénzeszközt, felhalmozási támogatásként adta át az önkormányzat. Az eredeti költségvetés az átadott összeget működési támogatásként tartalmazza.

Hévíz Sportkör felülvizsgálta a 2015/2016. évi TAO pályázattal kapcsolatos önerő iránti igényét. A Képviselő-testület 114/2015. (IV. 23.) határozatával vállalta – és KGO/49-4/2016.számú támogatási szerződésben is rögzítette, hogy - összesen 14.117 ezer Ft működési és felhalmozási támogatást biztosít a TAO pályázat önrészéhez. A határozat szerinti összeg 667 ezer Ft-tal eltér a szükséges önerőtől (ez felhalmozási pénzeszköz átadás formájában szükséges). A határozatban részletezett önerő összetétele - működési és felhalmozási pénzeszköz átadás közötti megoszlás - is eltér a jelenleg szükségestől. Jelen előterjesztés összhangot teremt a határozat és a ténylegesen szükséges önerő között. Emiatt a működési célú pénzeszköz átadásból 1.663 ezer Ft-ot át kell csoportosítani a felhalmozási pénzeszköz átadások közé.

A Hévíz Sportkör 2016. június 17-i kérelmében előirányzat átcsoportosítást kér további két támogatással kapcsolatban:

1. 5.000 ezer Ft a Hévízen megrendezett Európa Kupa megszervezésére biztosított támogatás. A verseny megrendezését követően a támogatásból 1.860 ezer Ft megmaradt.

A Sport Kör a megmaradt összegeget

500 ezer Ft összegben az Íjász Szakosztály részére nemzetközi versenyzés részvételére (Közép Európai Kupa verseny záró fordulója) illetve felszerelés vásárlásra, valamint

1.360 ezer Ft összegben a Kézilabda Szakosztály NB II - es felnőtt női csapat szeretné felhasználni.

1. A Sportkör a 2014/2015. évi TAO pályázat önerő támogatásának elszámolását idén készíti el. A fel nem használt 2.051 ezer Ft megmaradó önkormányzati támogatási összegből egy, a Sportkört terhelő Áfa befizetési kötelezettséget szeretne teljesíteni, amely részben TAO részben központi áfa teljesítés lenne, ennek pontos részleteit év végén lehet megállapítani.

Fenti kérelem, illetve annak teljesítése jelenleg nem okoz költségvetés-módosítással kapcsolatos tennivalót.

A Képviselő-testület 124/2016. (IV. 28.) határozatával 600 ezer Ft működési támogatást biztosított a Hévízi Evangélikus és Református Templomépítő Alapítvány 2016. évi működési és közüzemi kiadásaira.

A Képviselő-testület 144/2016. (V. 26.) határozatával 200 ezer Ft működési támogatást nyújt Zalaegerszegi Szakképzési Centrum (Keszthelyi Vendéglátó, Idegenforgalmi, Kereskedelmi Szakképző Iskolája és Kollégiuma) részére a franciaországi Strasbourgban megrendezésre kerülő Európai Ifjúsági Rendezvényen való részvétel utazás, szállás és étkezés költségeire.

A Hévíz Sportkör Ökölvívó szakosztály versenyzői és edzői a Nagykanizsai Ökölvívókkal együtt lehetőséget kaptak egy pár napos írországi edzőtáborra, amely a klubok közötti szakmai együttműködés kezdetét is jelenti. 180 ezer Ft támogatás szükséges a Hévíz Sportkör Ökölvívó szakosztály utazással kapcsolatos többlet kiadásai finanszírozásához.

490 ezer Ft a „polgármesteri keretből” biztosított támogatások együttes összege.

Az *elvonások, befizetések* előirányzata 1 ezer Ft-tal emelkedik.

A módosítás kerekítésből adódik. A MÁK fele teljesítendő adatszolgáltatás során nem az általános kerekítés szabályait kell alkalmazni. Kiadás abban az esetben számolható el, ha ahhoz kiadási előirányzat tervezve volt. Emiatt az előirányzat összegét úgy kell megállapítani, hogy az az 500 forint alatti kiadáshoz is rendelkezésre álljon.

*Működési célú céltartalék:*

Önkormányzati kinevezett dolgozók juttatása:

A Képviselő-testület 114/2016. (IV. 28.) határozatával döntött a nevesített tartalék 28.767 ezer Ft összegű jutalom céljára történő felhasználásáról.

Polgármesteri hatáskörben felhasználható céltartalék:

A tartalékból előirányzata az elmúlt időszakban 1.937 ezer Ft - tal csökkent. A felhasználása következő célokat szolgálta:

* 300 ezer Ft a Keszthelyi Kiscápák Sport Egyesület támogatása, mely segíti sportruházat és sporteszközök vásárlását.
* 50 ezer Ft a Kisebbségekért – Pro Minoritate Alapítvány támogatása. Az összeg a XXVII. Bálványosi Nyári Szabadegyetem és Diáktábor működési kiadásait segít finanszírozni.
* 100 ezer Ft Ranolder János Római Katolikus Általános Iskola részére nyújtott támogatás. Az összeggel a Veszprémi Főegyházmegye hittanos találkozójának megszervezését segítjük.
* 40 ezer Ft a Zalaegerszeg Mentőállomásért Alapítvány támogatása. Az összeg hozzájárul az erdélyi csíksomlyói pünkösdi búcsú szent miséjén egészségügyi ellátást biztosító mentősök szállás, élelmezés, útiköltség kiadásai finanszírozásához.
* 150 ezer Ft a Zala Megyei Katasztrófavédelmi Igazgatóság támogatása. Az önkormányzat a Keszthelyi Katasztrófavédelmi Kirendeltség - tetőtéri irodái - légkondicionálásának kialakítását segíti.
* A Zborai Gyula részére, paralimpiai részvételhez való felkészülésre nyújtott támogatás összege bruttó 232 ezer Ft. A magánszemély részére történt kifizetés, önkormányzatot terhelő járulékának összege további 56.000 Ft.
* Tanév végén elért kiváló eredményük alapján, az „Illyés-díjat” három tanuló, megosztva kapta. A pénzbeli jutalom polgármesteri keretből 25 ezer Ft-tal kiegészítésre került. A számfejtett pénzjutalom bruttó összege 30 ezer Ft, melyet további 8 ezer Ft járulék kiadás terhel.
* Újkori Középiskolások Helikoni Ünnepségek Alapítvány által rendezett 2016. évi Ünnepségek díjazottjai, pénzjutalmához önkormányzatunk 50 ezer Ft hozzájárulást adott. A felmerülő bruttó személyi kiadása összege 59 ezer Ft. Az azt terhelő járulék teher 16 ezer Ft.
* Illyés Gyula Általános Iskolai 97 fő felső tagozatos tanulójának, zalaszabari élményparki belépőt vásároltunk 330 ezer Ft összegben. A reprezentációnak számító kiadást, az önkormányzat által megfizetendő 165 ezer Ft EHO és SZJA terheli.
* A Hévízi Önkéntes Tűzoltók részére 10 db ajándék utalvány vásárlása, 50 ezer Ft kiadást jelentett. A reprezentációnak számító kiadást 25 ezer Ft EHO és SZJA terheli.
* A Keszthelyi Kórház dolgozóinak juliálisához 51 ezer Ft összegben járult hozzá az. önkormányzat, melyből + 3 ezer Ft az Áfa teher. A hozzájárulás reprezentációnak számít, ezért további 25 ezer Ft EHO és SZJA terheli.
* 250 ezer Ft biztosítja az „erdélyi Árvácskák” hévízi fellépésének finanszírozását.

Fentiekben ismertetettek miatt, az év hátralévő részében felhasználható „Polgármesteri keret” összege 3.063 ezer Ft-ra csökkent.

Kérem a tisztelt Képviselő-testületet, fogadja el tájékoztatásomat a polgármesteri hatáskörben felhasználható előirányzat igénybevételéről!

Általános tartalék:

Az általános tartalék előirányzata 25.236 ezer Ft-tal csökken. A testületi hatáskörben felhasználható tartalék előirányzatát ellentétes hatások alakítják.

Növelte az általános tartalékot:

* szociális ágazati pótlék és kiegészítő pótlék elmúlt időszakban folyósított összege, mivel a szociális intézmények dolgozóinak bérét az eredeti költségvetésben saját erőből már finanszírozta az önkormányzat.
* 2015. évi állami támogatás elszámolásból származó különbözet.
* 2015. évi zárszámadásban megállapított maradvány és a 2016. évi eredeti költségvetésben tervezett maradvány közötti különbözet.
* Festetics György Művelődési Központ 2015. évi vállalkozási maradványát terhelő befizetési kötelezettsége.

Fenti tényezők hatására az általános tartalék előirányzata 45.570 ezer Ft-tal emelkedik.

Ugyanakkor az általános tartalék nyújtott fedezetet:

* a Hévíz Tv Nonprofit Kft. többletfinanszírozására,
* Hévízi Sportkör 2015/2016. évi TAO pályázati önrész különbözetére.
* Képviselő–testület határozatokban meghatározott források meglétének biztosítására (Pl: „Kultúrbarangolás Hévízen” projekt előkészítésével kapcsolatos kiadások előirányzata; I. Hévízi Futó Fesztivál támogatása; D-túli Református Egyházkerület támogatása, Keszthelyi Vendéglátó, Idegenforgalmi, Kereskedelmi, Szakképző Iskola és Kollégium Idegenforgalmi Jó Tanulásért Alapítvány támogatása; Fortuna utcai ingatlantulajdonosok helyett műszaki szükségességből 12 db ivóvíz bekötés tervezése és megvalósítása; Adósságkonszolidációs pályázatban résztvevő utcák felújításával kapcsolatos önerő; vis maior pályázat önkormányzatot terhelő kiadásai)
* Előző évekről áthúzódó kötelezettségvállalások felhalmozási kiadásainak eddig nem tervezett részei (Pl: Játszótér felújítás garanciális visszatartás kiutalása; a város rendezőtervvel kapcsolatos 2014. évi kötelezettségvállalása; )
* Bokszszakosztály edzőtáborozásának többletkiadására.
* 2 db várakozóhely megváltás visszatérítésére.
* Egregyi projekt előző évről áthúzódó működési kiadásaira.
* Város és községgazdálkodás hiányzó működési előirányzatának pótlására.

Fenti tényezők hatására az általános tartalék 70.806 ezer Ft összeggel csökken.

Az általános tartaléknál - a Képviselő-testület 82/2016. (III. 30.) határozata alapján kötelezettség vállalásként terhelt - a Hévízi Sportkör 2016/2017. évi TAO pályázatához korábban elkülönített önrész (összesen 12.700 ezer Ft), a fentiekben említett vis maior pályázat önrészének biztosításához átcsoportosításra kerül.

**Intézmények:**

**Polgármesteri Hivatal** kiadási előirányzata 8.039 ezer Ft-tal emelkedik.A ***működési pénzforgalmi kiadás előirányzata*** emelkedik ezzel az összeggel.

6.094 ezer Ft-tal növekszik a személyi juttatások és 1.645 ezer Ft-tal a munkaadót terhelő járulékok előirányzata. Minkét előirányzat a jutalom miatt módosul.

*Dologi kiadások* előirányzata 300 ezer Ft-tal növekszik.

**GAMESZ:** Az intézmény ***működési pénzforgalmi kiadás előirányzata*** 10.782 ezer Ft-tal emelkedik. A személyi juttatások előirányzata 7.789 ezer Ft-tal, a *munkaadót terhelő járulék* előirányzata 1.982 ezer Ft-tal növekszik.

Az előirányzatokat a közfoglalkoztatási szerződéssel alkalmazottak személyi juttatás támogatása és a munkaadót terhelő járulék támogatása, továbbá a fenntartó által finanszírozott 2016. I. félévi jutalom összege növeli.

**Brunszvik Teréz Napközi Otthonos Óvoda:** ***működési pénzforgalmi kiadás előirányzata*** 4.151 ezer Ft-tal emelkedik. A személyi juttatások előirányzata 3.260 ezer Ft-tal, a *munkaadót terhelő járulék* előirányzata 878 ezer Ft-tal növekszik.

Az előirányzatokat a fenntartó által finanszírozott 2016. I. félévi jutalom összege módosítja.

Az előző évi maradványt *dologi kiadások*ra kívánják felhasználni.

**Gróf I. Festetics György Művelődési Központ *működési pénzforgalmi kiadás*** előirányzata 5.423 ezer forinttal növekszik.

669 ezer Ft-tal nő a *személyi juttatások* előirányzata és 342 ezer Ft-tal nő a *munkaadót terhelő járulék* előirányzata. Ez tartalmazza az irányító szerv által biztosított I. félévi jutalom és járuléka összegét. Ugyanakkor a személyi juttatás és munkaadót terhelő járulék előirányzatai terhére átcsoportosítás történik. A Képviselő-testület 191/2016. (VII. 13.) határozata alapján, 360 ezer Ft-ot a közművelődési érdekeltségnövelő támogatás önerejére csoportosítunk át. 600 ezer Ft átcsoportosítását kéri az intézmény 2 db kombi étel-ital automata beszerzésére, melyeket a Fontana Filmszínházban és a "Korok és Borok" Múzeumban kívánnak elhelyezni a látogatók szélesebb körű kiszolgálása érdekében.

*Dologi kiadások* előirányzata 4.398 ezer Ft-tal emelkedik.

Az intézmény előző évi maradványát, 1.560 ezer Ft-ot, valamint a vállalkozási maradványából 128 ezer Ft-ot dologi kiadásra használ fel.

A I. Hévízi Futó Fesztiválra kapott 2.226 ezer Ft irányító szervi támogatást is dologi kiadásokra fordítja.

A 234 ezer Ft könyvtári érdekeltségnövelő támogatásból 204 ezer Ft-ot könyvtári könyv állományának gyarapítására költi. A többit kisértékű tárgyi eszközbeszerzésre használja fel.

A Bakonyerdő Zrt. az általa nyújtott támogatással, a "Flávius családi hétvége" lebonyolítását segítette.

250 ezer forinttal támogatja az önkormányzat az erdélyi "Árvácskák" hévízi fellépésének kiadásait.

Rendezvényterv megvalósítására vonatkozó - negyedévet követő hó 20-áig beszámolás köteles - kiemelt dologi kiadások előirányzata 2.476 ezer Ft-tal emelkedik.

*Elvonás, befizetés* előirányzatának összege 14 ezer Ft. Ez a múlt évi vállalkozás utáni eredmény, irányító szervhez befizetendő része.

**TASZII:** A szociális intézmény ***működési pénzforgalmi kiadások*** előirányzata 3.997 ezer Ft-tal növekszik. 4465 ezer Ft-tal növekszik a *személyi juttatások* és 1.206 ezer Ft-tal a *munkaadót terhelő járulék* előirányzata. Ez az irányító szerv által biztosított I. félévi jutalom és járuléka összege.

Az intézmény kérte a személyi juttatások és munkaadót terhelő járulék előirányzatának felemelését. Ennek oka, hogy tervezéskor kiadás oldalon nem lettek figyelembe véve a közfoglalkoztatottak részére fizetendő bérek és utánuk fizetendő járulék. Nem volt ismert létszámuk és a foglalkoztatási hónapok száma. Ugyanakkor a bevételi oldalon tervezésre került a Munkaügyi Központtól várható támogatás. Kérték a személyi juttatás előirányzatának 3.933 ezer Ft, és a járulék előirányzatának 531 ezer Ft-tal történő emelését.

Az intézmény költségvetésének tervezésekor a védőnők szakdolgozói kiegészítő díjazását -, adatok hiányában - a tavalyi adatokkal számolták. Kérték a 160 ezer Ft különbözet és 43 ezer Ft járulék előirányzatának emelését.

A fenntartó hozzájárul a fenti előirányzatok emeléséhez, de azok fedezetét az intézménynek bérmaradvány terhére kell kigazdálkodnia.

Javasoljuk a havonkénti tényszámok figyelemmel kísérését, hasonlóan a dologi kiadások havi alakulásához.

*Dologi kiadások* előirányzata 1.674 ezer Ft-tal csökken. A múlt évi 1.310 ezer Ft maradványt dologi kiadásra kívánják felhasználni.

A működési, karbantartásként tervezett rekonstrukció 2.984 ezer Ft kiadását átcsoportosították a fenntartóhoz.

***Felhalmozási kiadások:***

A ***felhalmozási pénzforgalmi kiadások*** előirányzata az önkormányzat és intézményei esetében 20.068 ezer Ft-tal növekszik.

Az **Önkormányzat *felhalmozási pénzforgalmi kiadás***i előirányzata 19.078 ezer forinttal módosul.

21.805 ezer Ft-tal csökken a *beruházások* előirányzata.

A felhalmozási kiadások előirányzatát a 7. számú melléklet tartalmazza.

A felhalmozási kiadások előirányzat módosításában a Képviselő-testületi döntések átvezetése tükröződik. Ezek a következők:

* Kialakításra került a Kisfaludy utca nyugati oldali járda rekonstrukciójához szükséges előirányzat 9.843 ezer Ft + Áfa.
* 1.571 ezer Ft + Áfa összeggel megemelésre került az előirányzat a Fortuna utca és a Dombi sétány felújítására.
* Balassi - Madách - Kisfaludy utcák csapadékvíz rekonstrukciója előirányzat megemelésre kerül 2.362 ezer Ft + Áfa összeggel. Ez a vis maior pályázat önerejének egy részét képezi.
* Fortuna utcában az önkormányzat, az ingatlantulajdonosok helyett ideiglenesen átvállalta az ivóvíz csatlakozás kiépítését. Az ehhez szükséges előirányzat 1.879 ezer Ft + Áfa. Az út és járda kiépítését csak azután lehet befejezni.
* Képviselő-testületi határozata alapján megemelésre kerül a Kisfaludy, Árpád, Sugár utca felújítására szolgáló előirányzat.
* Kialakításra kerül a Nyírfa utca felújítás tervezéséhez szükséges előirányzat.

A Fortuna utca és a Dombi sétány felújítására már Testületi határozattal módosított és fordított Áfá-val csökkentett előirányzat további módosítást igényel. Az engedélyező hatóság megállapítása szerint a Fortuna utcában, megemelt járdaszint és a telekszint eltérése miatt a biztonságos gyalogosközlekedés miatt csőkorlát kiépítése szükséges. Ennek kiadásaira 2000 ezer Ft +Áfa összeggel szükséges megemelni a Fortuna utca és a Dombi sétány felújítás előirányzatát.

Nagyparkoló zöldterületének és közlekedési területének megújítására (programterv, engedélyes terv és pályázati kiviteli tervek elkészítéséhez korábban) kialakított előirányzat további módosítást igényel. Az előirányzat – a működési kiadásokhoz történt átcsoportosítást követően - 2.300 ezer Ft + Áfa összeggel megemelésre kerül.

8.114 ezer Ft + Áfa összeggel módosítani szükséges a Széchenyi utca fejlesztésére az eredeti költségvetésben tervezett előirányzatot.

2016. évi költségvetésben több a fentiekben még nem említett, új beruházási jogcím kerül kialakításra:

* Az Illyés Gyula Általános Iskola gondnoki lakásának iskolai rendszerről történő leválasztásához szükséges fűtés korszerűsítésére vonatkozó előirányzat. Tervezett összeg 2.000 ezer Ft + Áfa.
* Nagy műfüves focipálya betonfalának gumi borítására tervezett előirányzat 2.000 ezer Ft + Áfa. Az előirányzat a jövőbeni balesetek megelőzését szolgálja.
* Játszótér felújítás garanciális visszatartás kifizetéséhez 393 ezer Ft + Áfa előirányzat szükséges.
* Térfigyelő kamera rendszer erősáramú tervezéséhez szükséges 2.000 ezer Ft + Áfa előirányzat.
* Rákóczi és Erzsébet királyné utca járda és út garanciális felülvizsgálata műszaki ellenőri feladatainak kiadásaihoz szükséges előirányzat 400 ezer Ft + Áfa.
* Tavi rózsa utca és Korányi utcák közötti járda és lépcső felújítás során érvényesített garanciális visszatartás kifizetéséhez szükséges előirányzat 354 ezer Ft + Áfa.

Több beruházás esetében, előirányzatok egy részét a dologi kiadások közé szükséges átvezetni, mivel a pályázatok előkészítésével, tervezéssel kapcsolatos kiadások ott kerülnek könyvelésre. Csökkenti a felhalmozási kiadások előirányzatát a befizetendő fordított Áfa miatti átcsoportosítás is.

A *felújítások előirányzata 38.347 ezer Ft összegben kialakításra kerül.*

Növeli a felújítások előirányzatát, hogy a szociális intézmény felhalmozási kiadásai közül az önkormányzathoz kerül átcsoportosításra a Honvéd utcai bentlakásos intézmény 10 darab fürdőszobájának felújítására szolgáló 2.350 ezer Ft + Áfa előirányzat.

Rózsa közi beton lépcső felújítására kialakított előirányzat 1.000 ezer Ft + Áfa.

Kisfaludy utca nyugati oldali járda rekonstrukcióhoz szükséges előirányzat 9.843 ezer Ft + Áfa.

A június 5-i vis maior káreseményekkel kapcsolatban beadott pályázat utakat, közműveket érintő felújításhoz szükséges önerőre tervezett előirányzata 17.002 ezer Ft + Áfa.

*Felhalmozási pénzeszköz átadás Államháztartáson kívülre:*

Az előirányzat 21.930 ezer Ft-tal növekszik.

* 16.000 Ft átcsoportosításra kerül a működési kiadások közül. Ezt az összeget az önkormányzat a Hévíz Turisztikai Desztinációs Menedzsment Egyesület részére, egyéb szálláshelyek minőségfejlesztési támogatására adja át.
* Hévíz Sportkör 2015/2016. TAO pályázati önrészéhez a működési kiadások közül át kell csoportosítani 1.663 ezer Ft-ot. Az átcsoportosítás mellett a pályázat elszámolásához még szükséges a támogatást 667 ezer Ft-tal megemelni.
* 2.100 ezer Ft felhalmozási támogatást biztosított a Képviselő-testület a Hévíz Tv Nonprofit Kft. részére, adáskészítő- és továbbító informatikai eszközparkja bővítéséhez.
* 1.500 ezer Ft támogatást szavazott meg a Testület a Dunántúli Református Egyházkerület részére. Evvel az összeggel támogatja a Hévíz, Vörösmarty utca 92. házszám alatti gyülekezeti teremhez tartozó vizesblokk kialakításának kivitelezési munkáit.

*Felhalmozási kölcsön* előirányzata összességében nem változik. Azonban szükséges 200 ezer Ft-ot átcsoportosítani a lakosságnak nyújtandó előirányzat terhére. Ez az összeg a munkáltatói kölcsön előirányzatát növeli.

*Felhalmozási tartalékok:*

*Nagy-projektalap önrész tartalék* 450 ezer Ft-tal csökken.

Képviselő-testület 190/2016. (VII. 13.) határozatában a Nyírfa utcai projekt tervezési díját biztosította a felhalmozási a tartalék terhére.A tartalék szabadon felhasználható előirányzata 2.640 ezer forintra csökken.

*Egyéb felhalmozási tartalék* előirányzata 1.902 ezer Ft-tal emelkedik.

Itt került elhelyezésre:

* Bibó István Gimnázium és Szakközépiskola épületenergetikai korszerűsítése, KEOP-5.5.0/B/12-2013-0116 azonosítószámú projekt elszámolásából származó 2.053 ezer Ft.
* Kölcsey utcai nyilvános WC felújítása miatt a Gyógyfürdő Korház által fizetett tárgyévi ellentételezés bruttó összege, 1.358 ezer Ft. (Az Áfa kötelezettség a megállapodás első évében teljes egészében befizetésre került.)
* Illyés Gyula Általános Iskola és Művészeti Iskola épületenergetikai korszerűsítése pályázat elszámolását követően még kiutalt támogatás 6 ezer Ft.

Csökkenti az egyéb tartalékot:

* Rózsa közbe vezető betonlépcső és korlát felújításának kiadására átcsoportosított előirányzat 1.270 ezer Ft.
* Rákóczi és Erzsébet királyné utcai út- és járda garanciális felülvizsgálat, műszaki ellenőri feladatainak finanszírozásához szükséges összeg, 245 ezer Ft.

**Intézmények:**

**Polgármesteri Hivatal *felhalmozási pénzforgalmi kiadások*** előirányzata összegében nem módosul. Átcsoportosításra van szükség az informatikai eszközökhöz kapcsolódó immateriális javak és az egyéb tárgyi eszközök előirányzata között. Utóbbi tervezett összege bruttó 552 ezer Ft-tal emelkedik. Ez fedezi mobil telefonok, mikrohullámú sütő, kávéfőző-gép vásárlását

**Gróf I. Festetics György Művelődési Központ *felhalmozási pénzforgalmi kiadás*** előirányzata 990 ezer forinttal növekszik.

Fenti összegből valósul meg:

2 db kombi étel-ital automata, 1 db tintasugaras nyomtató könyvtár részére történő beszerzése. Közművelődési érdekeltségnövelő támogatás pályázati önrészéből Walkie talkiet és programszervezők részére számítógépeket kívánnak beszerezni.

**IV.**

**ÖSSZEFOGLALÓ**

A jelen előterjesztéssel benyújtott - 2016. évi költségvetés módosításáról szóló - rendelettervezet a város költségvetését 3.020.452 ezer Ft bevételi és ugyanannyi összegű kiadási főösszegre módosítja.

A költségvetés módosítását a Bizottságok tárgyalják.

Kérem a Tisztelt Képviselő-testületet, hogy a – költségvetést módosító rendelettervezet és a tájékoztató mellékletek megismerése és megvitatása után – jelen előterjesztéssel benyújtott költségvetési rendeletmódosítást szíveskedjen elfogadni.

A rendelet módosítása minősített szótöbbséggel fogadható el.

Hévíz, 2016. augusztus 23.

**V.**

**Előzetes hatásvizsgálat**

A jogalkotásról szóló 2010. évi CXXX. törvény 17. §. (1) bekezdése alapján a jogszabály előkészítője – a jogszabály feltételezett hatásaihoz igazodó részletességű – előzetes hatásvizsgálat elvégzésével felméri a szabályozás várható következményeit.

**Rendelet-tervezet címe:** Hévíz Város Önkormányzat 2016. évi gazdálkodásáról szóló 2/2016. (I. 29.) rendelet módosítása

**Költségvetési hatása:** A 2016. évi költségvetési rendelet módosításáról szóló rendelet megalkotásához, módosításához kapcsolódó előzetes hatásvizsgálat során megállapítható, hogy az önkormányzatnak az államháztartásról szóló 2011. évi CXCV. törvény 34. §-ában foglalt lehetősége és egyben kötelezettsége, hogy a költségvetési rendeletében megjelenő bevételek és kiadások módosításáról, a kiadási előirányzatok közötti átcsoportosításokról a Képviselő-testület döntsön. A rendeletmódosításra negyedévenként a képviselő-testület döntése szerinti időpontokban, de legkésőbb az éves költségvetési beszámoló elkészítésének határidejéig kerülhet sor.

**Rendelet megalkotásának szükségessége:** A rendeletmódosításról szóló rendelet megalkotásának elmaradása esetén a Képviselő-testület által évközben hozott határozatokban szereplő – az eredeti költségvetésben még nem nevesített - feladatok megvalósításához nem áll rendelkezésre előirányzat. Emiatt a működési és beruházási feladatok végrehajtása nem lehetséges. Az évközben folyósított önkormányzatok általános és ágazati feladatokat finanszírozó támogatások összege, a működési célú költségvetési támogatások és kiegészítő támogatások összegének módosulása, Áht-n belülről és kívülről átvett pénzek összege, a közhatalmi, egyéb működési és felhalmozási többletbevételek rendeletmódosítás hiányában nem kerülne átvezetésre a rendeleten, a költségvetési bevétel nem a valós képet mutatná.

**A jogszabály alkalmazásához szükséges személyi, szervezeti, tárgyi és pénzügyi feltételek**: Jelen költségvetés-módosítási rendelettervezet az önkormányzatra és valamennyi intézményre vonatkozóan tartalmaz működési, valamint az önkormányzat és a Polgármesteri Hivatal esetében felhalmozási bevételi előirányzat módosítást. A módosítás érinti a személyi juttatásra és munkáltatót terhelő szociális hozzájárulási adóra, dologi kiadásokra, az egyéb működési kiadásokra és a felhalmozási kiadásokra vonatkozó előirányzatokat.

A tárgyi feltételek vizsgálata nem értelmezhető a rendelet megalkotása kapcsán, a pénzügyi feltételek vizsgálatára pedig azért nincs szükség, mivel a pénzügyi feltételeket maga a költségvetés határozza meg.

A költségvetési rendeletmódosítás társadalmi, gazdasági, környezeti és egészségi hatása csupán közvetett, a társadalom és a gazdaság egy szűkebb körét, a város és vonzáskörzetéhez tartozó lakosságot érinti a benne foglalt feladatok és célok megvalósítása érdekében. A rendelkezésre álló előirányzatok módosítása befolyásolja a kötelezően ellátandó feladatok minőségét, az önként vállalt feladatok mennyiségét és azok színvonalát.

**VI.**

**Felülvizsgálatok- egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| Kondákorné Farkas Erika | Költségvetési ügyintéző |  |  |
| Szintén László | Közgazdasági osztályvezető/pénzügyi ellenőrzés |  |  |
| Dr Márkus Mirtill | Szervezési és jogi osztályvezető |  |  |
| Dr. Tüske Róbert | Jegyző/törvényességi felülvizsgálat |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
|  |  |  |  |
|  |  |  |  |